**PONOVNO POZDRAVLJENI!**

**Tudi ta teden bo naše šolsko delo zopet teklo na daljavo. Kot mi sporočajo vaši starši, naloge rešujete sproti in pri tem nimate večjih težav. Še naprej se trudite in bodite pri delu čim bolj samostojni.**

**Do sedaj ste mi, žal ne vsi, poslali kakšen svoj izdelek. V prihodnosti pa mi boste po elektronski pošti še večkrat poslali nazaj kakšno nalogo. Seveda boste za vsako posebej naprošeni.**

**Vem, da že pogrešate drug drugega. Tudi jaz vas že pogrešam.**

**Sedaj pa na delo. Tale ponedeljek je za vas najbolj deloven.**

**Pouk- ponedeljek, 30.3.2020**

**MAT**

Rešitve prejšnje ure:

Učbenik str.: 54:

19.) Odgovor B.

20.) 30 + 5·4 = 5·9 - 3·5= 33- 4 ·4=

 48 : 6 + 6 = 50 – 25 : 5= 7·8 + 5·5 =

RJI str.: 43:

1.naloga- rezultati: 160, 48, 63, 20, 49, 62, 26, 1448, 60

2.naloga: geslo je SINICA

3.naloga: Vsaka ptica je preletela 56km.

**Nova snov:**

Reši naloge v RJI str.: 44.

Zdaj pa na delo! 

**DRU**

Danes si boš najprej ogledal-a oba PowerPointa, ki ju imaš v priponkah.

Za vsak PowerPoint sestavi po 3 vprašanja ( 2x3 ) in jih zapiši v zvezek.

Sestavljena vprašanja pošli še meni po elektronski pošti.

Sedaj pa si odpri še učni list PRAZGODOVINA in preriši številski trak, **brez slik.**

V zvezek odgovori na vprašanja!

1. Kako je razdeljena kamena doba?
2. Koliko dob ima doba kovin?
3. Katere so te dobe?

**SLO**

**Najprej preveri pravilnost rešitev prejšnje ure.**

1. Sporočevalec išče nekaj, kar je izgubil.

Veliko mu pomeni.

Ker si sporočevalec predmet zelo želi dobiti nazaj.

1. Stol, Postelja, Miza – pohištvo

 Nož, Žlica, Vilice – jedilni pribor

 **Pri jezikovnem pouku smo se že veliko naučili o besedah**.

**Pomisli, katere vrste besed smo že spoznali!!**

**Naj te spomnim: protipomenke, sopomenke, nadpomenke, enopomenke, večpomenke, besedne družine, koren besede, neknjižne besede.**

**Pri vsaki vrsti besed pomisli in poišči vsaj dva primera!**

**Po opravljeni nalogi boš brez težav rešil vaje v DZ. s. 43, 44, 45.**

**NIT**

1. Pomisli in ponovi, kakšne so posledice, kadar je hrane preveč!

 Kakšne pa kadar je hrane premalo ?

1. Za domačo nalogo si moral pregledati različna živila in ugotoviti, da kdaj so uporabna. Ali so vsa živila uporabna enako dolgo? Katero tvoje živilo ima najkrajši rok uporabe?

 Obdobju, v katerem živilo lahko uporabljamo, rečemo tudi trajnost živil.

1. Odpri UČ. na str. 68 in počasi preberi poglavje **Hrana se pokvari.**

**Na spodnja vprašanja najprej odgovori ustno, nato pa v zvezek napiši naslov in odgovore še zapiši!**

 **HRANA SE POKVARI**

1. Kakšna je trajnost živil?
2. Kaj preprečujemo s pravilnim shranjevanjem živil?
3. Kje hranimo živila?
4. Kako se kvarijo *vitamini*, kako *maščobe*?
5. Kje ugotovimo trajnost živil?

4. Spodaj nariši razpredelnico. Doma izberi 5 ali več živil, napiši rok trajanja in kje jih hranimo.

|  |  |  |
| --- | --- | --- |
| ŽIVILO  |  ROK TRAJANJA |  HRANIMO GA V  |
| mleko |  |  |
| alpsko mleko |  |  |
| jogurt |  |  |
| jajca |  |  |
| konzerva paštete |  |  |
| makaroni |  |  |
| čokolada |  |  |
| keksi |  |  |
| marmelada |  |  |
| olje |  |  |
| maslo |  |  |
| sladoled |  |  |
| zmrznjena zelenjava |  |  |

**ŠPO**

Pripravi kocko, ki si jo izdelal-a v petek in poglej navodila za igro, če imaš še koga doma, ga lahko povabiš, da se igra s teboj.

****